ఆస్ట్రేలియా 551 3 డిక్లేర్డ్‌
వెస్టిండీస్‌ 91/6 (43 ఓవర్లు)
మెల్‌బోర్న్‌ : వెస్టిండీస్‌ తొలి ఇన్నింగ్స్‌ చేపట్టి 43 ఓవర్లలో ఆరు వికెట్లు కోల్పోయి 91 పరుగులతో ఎదురీదుతోంది. కాగా మూడు టెస్ట్‌ల సిరీస్‌ భాగంగా ఇక్కడ ఆస్ట్రేలియాతో జరుగుతున్న రెండవ టెస్ట్‌లో వెస్టిండీస్‌ విలవిల్లాడుతుంది.తొలుత ఆసీస్‌కు భారీ స్కోరు ఇచ్చిన విండీస్‌ ఆ తరువాత బ్యాటింగ్‌లో కూడా పేలవమైన ప్రదర్శన కొనసాగిస్తుంది. కాగా రెండవ రోజు ఆటలో ఆదివారం పరుగులు చేయలేకపోయింది.విండీస్‌ ఆటగాళ్లలో క్రెయిగ్‌ బ్రాత్‌ వైట్‌ 17 పరుగులు, రాజేంద్రచంద్రికా 25 పరుగులు, శామ్యూల్స్‌ జిరో పరుగులు,బ్లాక్‌ వుడ్‌ 28 పరుగులు,రామ్‌ దిన్‌ జిరో పరుగులు,జానస్‌ హోల్డర్‌ జిరో పరుగులు చేసి ఒకరి వెంట ఒకరు పెవిలియన్‌కు క్యూ కట్టారు.కాగా రెండవ రోజు ఆట ముగిసే సమయానికి డారెన్‌ బ్రావో 13 పరుగులు,బ్రాత్‌ వైట్‌ 3 పరుగులతో క్రీజులో ఉన్నారు.మరోవైపు 460 పరుగులు వెనుకబడి ఉన్న విండీస్‌కు ఫాలో ఆన్‌ ప్రమాదం పొంచి ఉంది.ఆసీస్‌ బౌలర్లలో ప్యాటిన్సన్‌,పీటర్‌ సిడిల్‌,నాథన్‌ లాయన్‌లు ఒక్కొక్కరు రెండు వికెట్లు తీసి విండీస్‌ వెన్ను విరిచారు.అంతకు ముందు 3 వికెట్లుకు 345 పరుగులు ఓవర్‌నైట్‌ స్కోరుతో బ్యాటింగ్‌ చేపట్టిన ఆసీస్‌ మరో వికెట్‌ కోల్పోకుండా 551 పరుగులు వద్ద ఇన్నింగ్స్‌ను డిక్లేర్‌ చేసింది.ఆసీస్‌ ఆటగాళ్లు స్టీవ్‌ స్మిత్‌ 134 పరుగులతో నాటౌట్‌,ఓజస్‌ 106 పరుగులతో నాటౌట్‌తో ఆకట్టుకున్నారు.